Mont a reont da Galifornia da chom. Krog eo Raymond Carver da vontda gentelioù skridaozañ gant ar romantour John Gardner, a voe bras e levezon e buhez Carver. Goude se e kendalchas gant ar studi, e skol-veur-stad Chico, hag e skol-veur Humboldt California hag e skol-veur Iowa . Er bloavezhioù 60 edo Carver hag e diegezh o chom e Sacramento, ma laboure evel eveshaer-noz en ospital. Studiañ a eure ivez e skol-veur-stad Sacramento ma tarempredas ar barzh Dennis Schmitz. E gentañ dastumad barzhonegoù Near Klamath, a voe embannet e 1968 gant kleub saoznek skol-veur Sacramento. Ur bloavezh a bouez e voe 1967 da Raymond Carver, abalamour ma voe embannet e varzhoniezh en dastumad brudet Foley, hag en abeg da varv e dad. Er bloavezh-se ivez ez eas da Galifornia, da b- Palo Alto, da labourat evel skridaozer gant Sciences Research Associates, ma chomas betek 1970.